અત્યારે ફાલ્કન હેવી સૌથી શક્તિશાળી એટલે કે મહત્તમ વજન અવકાશમાં પહોંચાડી શકે એવુ રોકેટ છે. પરંતુ ઈતિહાસમાં સૌથી શક્તિશાળી રોકેટની યાદી તૈયાર કરવામાં આવે તો ફાલ્કન હેવીને બીજો નંબર મળે. કેમ કે પહેલો નંબર સેટર્ન-૫ નામના રોકેટને આપવો પડે જે ૧૯૬૭થી ૧૯૭૩ સુધી કાર્યરત હતું. એ રોકેટનું કામ સમાનવ ચંત્રયાત્રા યોજવાનું હતું. એ રોકેટમાં ગોઠવીને વિવિધ મિશન ચંદ્ર સુધી પહોંચાડાયા હતા. સેટર્ન-ફાઈવ ૩૬૩ ફીટ ઊંચુ હતુ અને તેનું વજન ૨૮ લાખ કિલોગ્રામ કરતા પણ વધુ હતું. એ લોન્ચ થતું હતુ ત્યારે ફાલ્કન હેવી કરતાં પણ દોઢગણું બળ પેદા થતુ હતું.